Ринат Галиев (1955)

*[[Татнефть]] [[Ринат Галиев (1939)|җитәкчесе]] белән бутамагыз*.
 
**Ринат Галиев**,  Ринат Гайсә улы Галиев (*Ринат Гайсеевич Галиев (Галеев); [[1955 ел]]ның [[5 гыйнвар]]ы, [[СССР]], [[РСФСР]],  [[Башкорт АССР]], [[Стәрлетамак]]*) ― россияле сәнәгатькәр, техник фәннәр докторы, 2007 елдан бүгенге көнгә кадәр ― Красноярскиның «Радиосвязь» ФҖП АҖ генераль директоры. Красноярск крае Закон чыгару Җыелышы депутаты (2018―2021). Красноярск краеның мактаулы гражданины (2024). Россия Федерациясенең Хезмәт Каһарманы (2025). 

## Тәрҗемәи хәле
1955 елның 5 гыйнварында Башкортстан АССР Стәрлетамак районы Левашево авылында (хәзер Стәрлетамак шәһәре микрорайоны) туган. 1970―1974 елларда Стәрлетамак төзелеш техникумында белем алган.

Белеме: югары, техник фәннәр докторы; Красноярск политехник институты, «Сәнәгать һәм гражданлык төзелеше факультеты, кичке бүлек, 1982 ел; Себер федераль университеты, радиотехника факультеты, читтән торып уку бүлеге, 2007 ел; техник фәннәр кандидаты, 2011 ел.

## Хезмәт юлы
1974―1975 елларда ― «Красноярскпромстрой» трестының СУ-9 мастеры;

1975―1977 елларда Совет Армиясендә хезмәт иткән;

1977―1982 елларда ― Красноярск политехник институтының өлкән инженеры, баш механигы;

1982―1985 елларда ― «Красноярскпромстрой» трестының СУ-9 ПТК идарәсе участогы башлыгы, баш инженеры;

1985―1987 елларда ― Красноярск «Радиотехника заводы» җитештерү берләшмәсе генераль директорының капиталь төзелеш буенча урынбасары;

1988―1990 елларда ― Красноярск телевизорлар заводының конструкторлык бюросы башлыгы урынбасары;

1990―2006 елларда ― «Радиосвязь» фәнни-җитештерү предприятиесе акционерлык җәмгыяте (ФҖП АҖ) генераль директоры урынбасары; 2006―2007 елларда ― баш инженеры; 2007 елдан бүгенге көнгә кадәр ― «Радиосвязь» ФҖП АҖ генераль директоры. 35 елдан артык гомерен Красноярскиның «Радиосвязь» предприятиесен үстерүгә багышлаган. 2007 елдан аның җитәкчелегендә завод дөньякүләм дәрәҗәдәге продукция: тропосфера һәм космик элемтә системалары, иярчен һәм навигация технологияләре җитештерүче әйдәп баручы фәнни комплекска әверелгән. 2022 елда предприятие АКШның санкцион исемлегенә эләккән. 

Себер дәүләт фән һәм технологияләр университеты профессоры.

## Җәмәгать эшчәнлеге
* 2018―2021 елларда ― 3нче чакырылыш Красноярск крае Закон чыгару Җыелышы депутаты.
* 2015 елдан — «Красноярск крае товар җитештерүчеләре, эшмәкәрләре берлеге» эш бирүчеләрнең коммерцияле булмаган партнерлыгы президенты.

## Бүләкләре, мактаулы исемнәре
* 2025 ― Россия Федерациясенең Хезмәт Каһарманы ― *күренекле хезмәт казанышлары һәм илнең оборона сәләтен үстерүгә һәм ныгытуга зур өлеш керткән өчен*
* 2013 ―  ордены (Россия)
* 2021 ― Почет ордены (Россия)
* 2024 ― Красноярск краеның мактаулы гражданины 
* күп санлы медальләр

## Искәрмәләр

## Сылтамалар
*  Галеев Ринат Гайсеевич. warheroes.ru
* Галеев Ринат Гайсеевич. er.ru

Төркем: Себер федераль университетын тәмамлаучылар
Төркем:Красноярск дәүләт техник университетын тәмамлаучылар
Төркем:Техник фәннәр докторлары 
Төркем:Россия Федерациясенең Хезмәт Каһарманнары
Төркем:Хәрби казанышлар өчен ордены (РФ) кавалерлары
Төркем:Почет ордены кавалерлары
Төркем:Бердәм Россия фиркасе әгъзалары
Төркем:Шәхесләр:Красноярск